31 साल की उम्र में कहा दुनिया को अलविदा, नहीं देख सके अपनी पहली फिल्म
Malayalam Director Joseph Manu Death - साउथ फिल्म इंडस्ट्री के डायरेक्टर जोसफ मनु जेम्स का रविवार को 31 की उम्र निधन हो गया। खबरों की मानें तो मनु की तबियत बेहद खराब थी, हालत ज्यादा बिगड़ने पर उन्हें एर्नाकुलम के राजगिरी अस्पताल ले जाया गया
साउथ फिल्म इंडस्ट्री के डायरेक्टर जोसफ मनु जेम्स का रविवार को 31 की उम्र निधन हो गया। खबरों की मानें तो मनु की तबियत बेहद खराब थी, हालत ज्यादा बिगड़ने पर उन्हें एर्नाकुलम के राजगिरी अस्पताल ले जाया गया, वहां के डॉक्टर्स ने बताया कि उन्हें निमोनिया हुआ था। प्रयासो के बावजूद डॉक्टर्स उन्हें बचाने में असफल हुए।
दुखद बात ये रही कि वो अपनी पहली फिल्म को पर्दे पर नहीं देख सके। उनकी फिल्म नैन्सी रानी जल्द ही बॉक्स ऑफिस पर रिलीज होने वाली है, लेकिन इससे पहले ही उन्होंने दुनिया को अलविदा कह दिया।
पोस्ट प्रोडक्शन फेज में थी मनु की फिल्म 
जोसफ मनु की फिल्म नैन्सी रानी पोस्ट प्रोडक्शन फेज में थी। फिल्म में अहाना कृष्णा कुमार, अर्जुन अशोकन और अजु वर्गीज मुख्य भूमिकओं में हैं।
सेलेब्स ने दी दिवंगत डायरेक्टर को श्रद्धांजलि
जोसफ की फिल्म के एक्टर अजु ने अपने इंस्टाग्राम हैंडल पर पोस्ट शेयर करते हुए लिखा-’बहुत जल्दी चला गया भाई।’ फिल्म के एक्टर आहाना कृष्णा ने लिखा- रेस्ट इन पीस मनु, आपके साथ ऐसा नहीं होना चाहिए था।’
2004 में की करियर की शुरुआत
बता दें कि जोसफ ने 2004 में अपने करियर की शुरुआत की। उन्होंने साबू जेम्स की फिल्म आई एम क्यूरियस में एक बच्चे का रोल प्ले किया था। बाद में जोसफ ने मलयालम और कन्नड़ सिनेमा में अपनी मेहनत के दम पर अलग मुकाम हासिल किया और बतौर असिस्टेंट डायरेक्टर फिल्मों का हिस्सा रहे।
जोसफ अपने पीछे पत्नी मनु नैना को गए हैं। रविवार 26 फरवरी को दोपहर 3 बजे मेजर आर्चीपिस्कोपल मार्थ मरियम आर्कडीकॉन चर्च, कुराविलंगड़ में किया गया।